[gl] Posibilidades educativas do teatro O presente estudo intenta indagar como o profesorado integra e emprega o teatro como recurso educativo na materia de Lingua Castelá e Literatura nas aulas de Educación Secundaria Obrigatoria e/ou Postobrigatoria. Así mesmo, diferenciamos dous aspectos do estudo: o ensino de contidos vinculados ao currículo oficial da materia de Lingua Castelá e Literatura, e a utilización do teatro ao servizo desta tarefa educativa. Para isto, utilizouse unha metodoloxía de investigación mixta. Por un lado, a indagación cualitativa e, máis concretamente, a estratexia metodolóxica de estudo de caso, aproximounos a tres docentes de Secundaria e Bacharelato que empregan o teatro na súa práctica profesional. Pola súa parte, a indagación cuantitativa contribuíu no estudo da percepción do alumnado sobre o uso do teatro na aula. Nesta ocasión, as técnicas empregadas para a recollida de datos foron as seguintes: a observación, a entrevista, a análise de documentos e o cuestionario. Para a análise dos datos seguimos un enfoque sistemático de análise que se centra nos seguintes procesos: redución dos datos, exposición dos datos e as conclusións dos datos e a súa verificación. Tamén, cómpre sinalar que seguimos un proceso de codificación e análise e, como resultado, obtivemos un sistema de dimensións e categorías que nos describe a práctica docente e as posibilidades educativas do teatro. Finalmente, como conclusións máis destacadas subliñamos a necesidade de incorporar o teatro ao contexto educativo formal para mellorar o proceso de ensinoaprendizaxe do estudantado, así como para enriquecer a actuación docente.

[pt] Possibilidades educativas do teatro O presente estudo pretende averiguar como os professores integram e utilizam o teatro como recurso educativo na disciplina de Língua Castelhana e Literatura nas aulas do Ensino Secundário Obrigatório e/ou Pós-obrigatório. Assim, distinguimos dois aspetos do estudo: o ensino de conteúdos vinculados ao curriculum/currículo oficial da disciplina de Língua Castelhana e Literatura e a utilização do teatro ao serviço da sua aprendizagem. Para tal, utilizou-se uma metodologia de investigação mista. Por um lado, a investigação qualitativa e, mais concretamente, a estratégia metodológica de estudo de caso, aproximou-nos de três docentes da Secundária e do Bacharelato que usam o teatro na sua prática profissional. Por outo lado, a investigação quantitativa contribuiu para o estudo da perceção dos alunos sobre o uso do teatro na aula. Assim, as técnicas utilizadas para a recolha de dados foram as seguintes: a observação, a entrevista, a análise documental e o questionário. Para a análise dos dados seguimos uma abordagem sistemática de análise que se centra nos seguintes processos: redução, exposição e conclusão dos dados e sua verificação. De salientar, ainda, que seguimos um processo de codificação e análise e, como resultado, obtivemos um sistema de dimensões e categorias que nos descreve a prática docente e as possibilidades educacionais do teatro. Finalmente, de entre as conclusões, destacamos a necessidade de incorporar o teatro no contexto educativo formal para melhorar o processo de ensino-aprendizagem dos estudantes, bem como para enriquecer o desempenho do docente de teatro.